Boucicautmesteren
Store norske leksikon,Kunst og estetikk,Bildende kunst,Kunsthistorie,Øvrig europeisk malerkunst 1400-1750
Boucicautmesteren var en fransk bokmaler. Han er muligens identisk med Jacques Coene fra Brugge, som hovedsakelig virket i Paris, men i 1399–1403 i Milano.
Boucicautmesteren har fått sitt navn etter sitt hovedverk, en bønnebok i Musée Jacquemart-André, Paris, laget for marskalken av Boucicaut i 1414–1416. Den er et av de betydeligste verker innen fransk bokmaleri, preget av realistisk iakttagelsesevne, inntrengende naturskildring, fin menneskelig karakteriseringsevne og anvendelse av genreaktige detaljer. Derved står den som en viktig banebryter for brødrene Hubert og Jan van Eycks kunst. Les mer i Store norske leksikon bokkunst